Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: többször módosított 1995. évi XXXIX. törvény 7. § (4) bekezdése szerinti, és e törvény mellékletében meghatározott, tartós állami tulajdonban maradó társaságok (a továbbiakban: Célszervezetek) célszerinti mûködtetése.
Paragraph Index: 305

a) A Közalapítvány ellenõrzésére nyolc tagú Felügyelõ Bizottság mûködik. A Felügyelõ Bizottság tagjait, közülük annak elnökét az Alapítók kérik fel határozott, három éves idõtartamra az Országos Érdekegyeztetõ Tanácsban képviselettel rendelkezõ országos munkaadói, munkavállalói szövetségek, a Pénzügyminisztérium, illetve a Védett Szervezetek Országos Szövetsége egy-egy-egy-egy tagra vonatkozó javaslata alapján. Amennyiben az erre jogosult az elsõ Felügyelõ Bizottság esetében 1997. január 31-ig, ezt követõen pedig az erre vonatkozó felhívásoktól számított 30 napon belül javaslattételi jogával bármely okból nem él, úgy az Alapítók jogosultak az általuk kiválasztott személyt felügyelõ bizottsági tagnak felkérni. A Felügyelõ Bizottság határozatképes, ha legalább négy tagja jelen van. Határozatait egyszerû szótöbbséggel hozza. Mûködési rendjét maga állapítja meg.

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes